# **Bwrsariaeth Goffa Dr Llŷr Roberts 2025**

## **Pwrpas y Fwrsariaeth a phwy all ymgeisio?**

Bwrsariaeth ar gyfer myfyrwyr israddedig sy’n astudio trwy gyfrwng y Gymraeg yw hon, ac mae ar agor i unrhyw bwnc. Bydd y fwrsariaeth yn noddi taith sydd yn gysylltiedig ag astudiaethau’r myfyriwr.

## **Cyd-destun y Fwrsariaeth**

Bydd y fwrsariaeth hon yn cael ei chyflwyno yn flynyddol gan y Coleg Cymraeg Cenedlaethol, er cof am Dr Llŷr Roberts, a fu farw’n gynamserol yn 2023. Sefydlwyd y wobr gyda chydweithrediad ei deulu, a Phrifysgol Bangor, lle dechreuodd Llŷr ddarlithio mewn swydd newydd yn nhymor y gwanwyn 2023.

Roedd Llŷr yn deithiwr brwd ers iddo dreulio chwe mis ym Mwdapest rhwng ei amser yn yr ysgol a phrifysgol. Bu mewn bron i 100 o wledydd ym mhob rhan o’r byd.

Roedd Llŷr yn un o’r cyntaf i gael ei benodi i swydd darlithio cyfrwng Cymraeg o dan nawdd y Coleg, ac aeth ymlaen i wneud cyfraniad amlweddog i addysg uwch cyfrwng Cymraeg, ac i genhadaeth ehangach y Coleg dros y blynyddoedd, a hynny fel addysgwr, awdur a chyfathrebwr.

Fel darlithydd cyfrwng Cymraeg yn y maes Busnes, derbyniodd Llŷr ganmoliaeth genedlaethol am ei waith, ac enillodd wobr ‘Adnodd Cyfrwng Cymraeg Rhagorol’ gan y Coleg am ddatblygu’r e-lyfr cyntaf yn y maes marchnata yn yr iaith Gymraeg.

## **Gwerth ac Amodau’r Fwrsariaeth**

Bwriedir dyfarnu hyd at 4 bwrsariaeth pob blwyddyn, fydd yn werth hyd at £500 yr un. Bydd yr ymgeiswyr llwyddiannus yn derbyn y taliad yn Awst 2025. Bydd disgwyl i’r myfyrwyr drefnu a mynd ar eu taith o fewn blwyddyn academaidd i’r dyfarniad.

Bydd disgwyl i'r myfyrwyr gyflwyno tystiolaeth o'u taith ar ffurf lluniau a/neu fideos yn ystod y daith, ac ysgrifennu blog (rhwng 400-500 gair) i'r Coleg, o fewn 2 fis o ddychwelyd o'u taith. Bydd gan y Coleg yr hawl i osod y deunyddiau hyn ar wefan y Coleg, neu unrhyw blatfformau digidol arall fydd fwyaf addas.

## **Proses Ddyfarnu a Chyhoeddi Enillwyr**

Bydd Panel a drefnir gan y Coleg yn dyfarnu’r Fwrsariaeth hon, ac fe fydd yr ymgeiswyr buddugol yn cael eu cyhoeddi yn yr Eisteddfod Genedlaethol.

Er mwyn ymgeisio am y fwrsariaeth hon, bydd angen cwblhau’r ffurflen gais isod.

# **Ffurflen Gais Bwrsariaeth Goffa Llyr Roberts**

Dylid cyflwyno’r ffurflen gais hon i Gwobrau@colegcymraeg.ac.uk erbyn canol dydd, 30 Ebrill 2025.

## **Manylion Personol yr Ymgeisydd**

|  |  |
| --- | --- |
| **Enw Llawn** |  |
| **Cyfeiriad E-bost** |  |
| **Dyddiad Geni** |  |
| **Prifysgol**  |  |
| **Cwrs Gradd** |  |
| **Ydych chi’n cwblhau cyfran o’ch astudiaethau Prifysgol trwy gyfrwng y Gymraeg?** |  |

## **Manylion y Daith**

|  |  |
| --- | --- |
| **Lleoliad y daith** |  |
| **Dyddiad arfaethedig y daith** |  |
| **Sut fydd y daith hon yn cefnogi/cyfoethogi eich astudiaethau? (Hyd at 200 gair)** |  |
| **Sut fydd y daith yn cefnogi/cyfoethogi eich cynlluniau ar gyfer y dyfodol? (Hyd at 200 gair)** |  |
| **Oes unrhyw drefniadau eisoes mewn lle ar gyfer y daith hon?**  |  |